ན་ནིང་ཕྱི་ཟླ་༡༠་ནས་ཨ་མི་རི་ཀའི་དམག་གྲུ་ཁག་གིས་ལྷོ་རྒྱ་ནག་རྒྱ་མཚོ་ནང་དུ་སྐོར་གཡེང་བྱས་མེད་པ་དང་།ཁ་སང་ཕྱི་ཟླ་༥་ཚེས་༢༤་ཉིན་ཨ་མི་རི་ཀའི་དམག་གྲུ་ཞིག་ལྷོ་རྒྱ་ནག་རྒྱ་མཚོའི་ནང་དུ་སྐོར་གཡེང་ལ་སོང་སྟེ།རྒྱ་ནག་གི་འཛུགས་སྐྲུན་བྱས་པའི་གླིང་ཕྲན་ཞིག་དང་རྒྱང་ཁད་མཚོ་ལེ་༡༢་ལས་མེད་པའི་མཚམས་སུ་བསྐྱོད་ཡོད་ཅིང་།འདི་ནི་ཌོ་ནལ་ཊོམ་གྱིས་སྲིད་དབང་བཟུང་བའི་རྗེས་སུ་ཨ་མི་རི་ཀའི་དམག་གྲུ་ཞིག་ལྷོ་རྒྱ་ནག་རྒྱ་མཚོའི་ནང་དུ་སྐོར་གཡེང་ལ་བསྐྱོད་པ་ཐེངས་དང་པོ་ཡིན།